મુંબઈ અને અમદાવાદ વચ્ચેના બુલેટ ટ્રેનના પ્રોજેક્ટમાં બાંધકામના તબક્કે આશરે ૨૦,૦૦૦ કામદારોને રોજી મળશે. બુલેટ ટ્રેન શરૂ થશે તે પછી તેમાં ચાર હજાર કર્મચારીઓને કાયમી નોકરી મળશે. જે ૨૦,૦૦૦ કામદારો બાંધકામના કાર્યમાં સંકળાયેલા હશે તેમને દેશના અન્ય બુલેટ ટ્રેનના પ્રોજેક્ટમાં રોજગારી મળી રહેશે. કેન્દ્ર સરકારની યોજના લાંબા ગાળે દેશના ચાર મહાનગરોને બુલેટ ટ્રેન વડે સાંકળવાની છે, જેનો પહેલો તબક્કો શરૂ થઈ રહ્યો છે.